Source: https://www.jogiforum.hu/hirek/22408
Timestamp: 2020-06-01 20:15:15
Document Index: 31546863

Matched Legal Cases: ['bíróság ', 'bíróság ', 'Kúria ', 'bíróság ', 'bíróság ', 'bíróság ', 'Kúria ', 'Bíróság ']

Szökés háziőrizetből - Belső vizsgálatot rendelt el a BRFK vezetője Magyar Róbert eltűnése miatt | hírek | Jogi Fórum ﻿
Szökés háziőrizetből - Belső vizsgálatot rendelt el a BRFK vezetője Magyar Róbert eltűnése miatt
2010.01.21. MTI
Belső vizsgálatot rendelt el a budapesti rendőrfőkapitány Magyar Róbert, a "fekete sereg" nevű bűnszervezet vezetőjének házi őrizetből történő megszökése miatt.
Ha a vizsgálat komoly mulasztást állapít meg, akkor akár az állását is vesztheti a mulasztó - közölte Tóth Gábor vezérőrnagy, budapesti rendőrfőkapitány sajtótájékoztatón. Újságírói kérdésre azt mondta: a belső vizsgálatnak nem szabott határidőt, azt soron kívül, még szerdán elrendelte.
A sajtótájékoztatón több újságíró is arról kérdezte a rendőrfőkapitányt, hogy a Magyar Róbert és társai ellen zajló büntetőper csütörtök reggeli tárgyalásán az hangzott el, miszerint több mint egy napon keresztül nem néztek rá a rendőrök a házi őrizetben levő vádlottra. Ezzel kapcsolatban Tóth Gábor megismételte: a belső vizsgálat deríthet fényt arra, hogy történt-e mulasztás.
A tárgyaláson elhangzott az is, hogy Magyar Róbert levelet hagyott hátra a feleségének, miszerint azért távozik, mert "nem akar úgy járni, mint Kaiser Ede, akit ártatlanul ítéltek el".
Tóth Gábor kijelentette: több okból is szomorú, egyrészt mint a BRFK vezetője, másrészt korábban bűnügyi helyettesi beosztásában személyesen és munkatársai is sokat dolgoztak ezen az ügyön. Mindent megtesznek azért, "már csak presztízskérdésből is", hogy Magyar Róbert - legyen bárhol a világon - kézre kerüljön.
Külön szólt arról, hogy Budapesten jelenleg 94 embert kell naponta 2-3 alkalommal ellenőrizniük, mindezt a napi feladatok mellett úgy, hogy jelenleg is 864 közterületi járőr hiányzik a szervezetből. Mindettől függetlenül, ha a vizsgálat hibát tár fel, az nem fog következmények nélkül maradni.
Újságírói kérdésre - miszerint Magyar Róbert korábban hozzájárult elektronikus nyomkövető viseléséhez - Tóth Gábor azt mondta: nincsenek ilyen eszközök rendszeresítve a Budapesti Rendőr-főkapitányságnál, ilyen módon nem tudják ellenőrizni a házi őrizetre kötelezetteket.
Lakatos Csilla, a férfi ügyvédje azt mondta: annyi bizonyos, hogy két ellenőrzés, egy reggeli és egy déli kimaradt. A férfi levelet is hagyott hátra. A levélben azt kérte tőle, hogy az ártatlanságának hangoztatása mellett úgy építse fel a védőbeszédet, hogy valamennyi vádpontban a felmentését kéri. A bíróságtól azt kérte, hogy a szökést ne úgy értékeljék, hogy ez a bűnösségére utalna, hanem ennek egyéb okai voltak. Kérte az ártatlanságának bebizonyítását és azt, hogy a bíróság rekessze ki azokat a bizonyítékokat, amelyek kétséget kizáróan nem értékelhetőek a terhére.
M. Róbert, akit egyebek mellett azzal vádolnak, hogy 2004 júniusában megölette az alvilágban "Ragyás Tóniként" ismert H. Antalt, néhány napja szökött meg lakásáról, ahol házi őrizetben volt.
Az ügyészség vádja szerint M. Róbert egy bűnszervezetet hozott létre, amely akár ezer főt is mozgathatott volna.
A gyilkosság 2003. augusztus 27-én történt egy III. kerületi szórakozóhely előtt, Ragyás Tóni a helyszínen életét vesztette.
Szintén a vádban szerepel, hogy M. Róbert és társai 2004. június 23-án gyülekeztek egy XV. kerületi diszkóban, ahol a szervezet mintegy 150-200 tagja jelent meg. A helyszínen egy rivális csoport több tagja is feltűnt. M. Róbert felszólította az épületben tartózkodókat a harcra, s az eset lövöldözésbe torkollt. A vádirat által nem számszerűsített lövésektől az ügyészség szerint csak egy személy sérült meg, ő is csak könnyebben a repeszdaraboktól.
Ugyancsak a vádiratban szerepel egy mátészalkai vállalkozó megfenyegetése, aki M. Róbert riválisa volt, mint a csengersimai határátkelőnél folytatott illegális cigarettakereskedelem felvásárlója. M. Róbert javaslatot tett a piac felosztására. V. János színleg elfogadta az ajánlatot, de nem tartotta be. 2004. november 10-én megtorlásul M. utasítására Budapestről, Miskolcról, Szolnokról és Érdről a szervezet tizenhárom tagja indult Mátészalkára megölni V. Jánost.
A támadók zárva találták az ajtót, nem tudták betörni azt, s bár többször rálőttek áldozatukra, végül elmenekültek, amikor a férfi a hozzátartozóinak kiabálni kezdett, hogy hívják a rendőrséget.
A jelenleg hatályos szabályozás szerint ha az előzetes letartóztatás tartama a három évet eléri, akkor megszűnik az előzetes letartóztatás. Ha az ezt követően elrendelt lakhelyelhagyási tilalom, illetve házi őrizet szabályát megszegi az érintett, újra előzetes letartóztatásba helyezhető.
M. Róbert előzetes letartóztatása 2008. szeptember 19-én szűnt meg. A rendőrség 2006. június 28-án jelentette be, hogy elfogta a férfit és a hozzá köthető bűnözői kört.
Tavaly nyáron megváltozott ez a szabály, de az új rendelkezés csak idén júliusban lép hatályba. E szerint ha a bűncselekmény öt évig terjedő szabadságvesztéssel büntetendő, a hároméves szabály két évre csökken. Abban az esetben azonban, ha tizenöt évig terjedő vagy életfogytig tartó szabadságvesztéssel büntetendő a bűncselekmény, az előzetes letartóztatás tartama négy évre nő.
Ha M. Róbert esetén már hatályban lett volna a négyéves szabály, akkor tavaly szeptemberben kellett volna megszüntetni az előzetes letartóztatását.
Jogi Fórum oldalak
Ügyvéd szaknévsor - ügyvéd, ügyvédek, ügyvédi irodák
Büntető eljárásjog
Kárjóvátétel a büntetőjogban, mediáció a büntetőügyekben
Dr. Fekecs Gyula: Titkos információgyûjtés avagy titkos adatszerzés?
Dr. Tarczay Áron: A Tobin-ügy – Az európai elfogatóparancs kudarca
Majoros Tímea: A törvényes vád problematikája
Dr. Molnár Sándor: A büntetés kiszabása során figyelembe vehető körülmények
Kádár Éva: A méltányosság elve érvényesülésének problémái a Zuschlag-ügyben
Dr. Gerő Tamás
Dr. Erdei Árpád
Dr. Herke Csongor
Dr. Csiha Gábor
Dr. Makai Lajos
Saját ügyfelét verte át és zsarolta meg egy budapesti ügyvéd - Nagyszabású akció keretében vették őrizetbe a nyomozó ügyészek (2020.05.27.)
Tilos jelzést figyelmen kívül hagyva okozott balesetet Lovasi András - A Kispál és a Borz frontembere ellen vádat emelt az ügyészség (2020.05.20.)
Alaptörvény-sértő összbüntetésbe foglalás tárgyában hozott végzések - Az Alkotmánybíróság bírói döntéseket semmisített meg (2020.05.11.)
20 millióért akarta kivégeztetni ismerősét egy ügyvédnő - Az ügyészség emberölés előkészülete miatt emelt vádat ellene (2020.05.11.)
Ismét a Kúria elé kerül a lúgos-orvos ügye - Az Alkotmánybíróság döntése alapján - Mi indokolja az ismételt eljárást? (2020.05.06.)
jogi arcképcsarnok
Györgyi Kálmán – Európai büntetőjogász
Balogh Jenő – A gyorskodifikáció atyja
Pálinkás György - A legszigorúbb bíró
Szalay László - A reformkor kodifikátora
Orosz Balázs - Egy legendás védő
büntetőeljárás bővebben
A Magyar Büntetőjog Különös Része
A büntetesvégrehajtás garancia és kontrollrendszere Magyarországon
Emberi jogok és büntető igazságszolgáltatás Európában
A büntetendőséget kizáró okok
A csalás büntetőjogi értékelése
Budapesti Nyilatkozat: Kriminál Expo 2001
Computer Forensics Hungary Kft.: A számítógéppel elkövetett bûncselekmények nyomozása és bizonyítása a DIBS rendszer segítségével
Magyar Orvos - Jogász Interdiszciplínáris Társaság elnökségi állásfoglalása: Igazságügyi orvosszakértõ az un. "orvosi mûhiba" miatt indult polgári- és büntetõeljárásban
Vikman László: A DIBS rendszer
Kósa Ferenc: Mobiltelefonok szoftverének módosítása, és ennek jogi következményei
Dr. Veisz Gábor - Európai áldozatsegítés
Dr. Lévay Miklós
EVSZ megítélése
Munkahelyi pszichoterror – avagy a mobbing-jelenség - Milyen jogi eszközök állnak a zaklatott dolgozó rendelkezésére? (2020.05.28.)
Vámbéry Rusztem - A kriminológus kultúrember
Szabó András - A kriminológia atyja
büntetőjog bővebben
Dr. Gaudi-Nagy Tamás: Gesztenyéskerti csaták két felvonásban: tét a gyülekezési jog
dr. Gubás Péter Bertalanné dr. Kelemen Judit: A hazai bűnügyi nyilvántartás és adatvédelmi aspektusai
Joga van-e a rendőrnek...
A hétfőtől érvényes védelmi intézkedések - Megjelent a Magyar Közlönyben a kormány rendelete (2020.05.18.)
Péntektől országos tűzgyújtási tilalom - Magyarországon az erdőtüzek 99 százalékát emberi mulasztás okozza (2020.04.09.)
Biztonságos távmunka - Az Europol tanácsai munkavállalók és vállalatok számára (2020.04.02.)
13 bírót vettek őrizetbe Marián Kocner bűnügyében - A Vihar fedőnevű akció keretében tartott razziát a szlovák rendőrség (2020.03.11.)
rendőrség bővebben
Ügyvédeknek
szaknévsor regisztráció
ügyvédi honlapsablonok
megbízások böngészése
Jogkeresõknek
ügyfél keres ügyvédet
Joghallgatóknak
jogi állásbörze
jogi kari linkek
Uniós vízumkönnyítési és visszafogadási megállapodás Fehéroroszországgal - Könnyebb és olcsóbb lesz az utazás júliussal
Június 1. napjával újra megnyithatnak a bíróságok! - Néhány átmeneti szabály alkalmazása mellett visszatér a normál ügymenet
Munkahelyi pszichoterror – avagy a mobbing-jelenség - Milyen jogi eszközök állnak a zaklatott dolgozó rendelkezésére?
Hiánycikk lehet a legnépszerűbb vodka a holland bíróság döntése miatt - Pont kerülhet egy 13 éve húzódó per végére
Jelentős könnyítés állami tulajdonban lévő kockázati- és magántőke alapok - Versenyjog koronavírus idején - Amit tudni érdemes!
Alaptörvényt sért a közalkalmazotti törvény végrehajtási rendelete - Az Alkotmánybíróság megsemmisítette a kifogásolt szövegrészt
Munkajog járványhelyzetben - Beszélgetés Berke Gyula egyetemi docenssel
Online jogtanácsosként álltak helyt joghallgatók a veszélyhelyzetben - Az ELTE és a Pázmány diákjai nyerték The New Lawyer Challenge-t
Saját ügyfelét verte át és zsarolta meg egy budapesti ügyvéd - Nagyszabású akció keretében vették őrizetbe a nyomozó ügyészek
Gazdasági könnyítések Csehországban - Adócsökkentésről és kedvezőbb veszteségleírásról döntött a kormány
Jelentősen nőtt a korrupcióval kapcsolatos eljárások száma Kínában - A tavalyi vádlottak közül 16 fő tartományi és miniszteri ragú vezető
Két hét múlva várható döntés a veszélyhelyzet megszüntetéséről - Ezzel véget ér a különleges jogrendi időszak is
Adófajták Magyarországon - 5 év csökkenés után ismét növekedés? - Tendenciák a pandémia és a válságadók hatására
A Kúria felkészült a jogegységi panaszok kezelésére - Teljes Ülést tartott a legfőbb bírói fórum - A 2019-es év eredményei
Kontaktkutató applikációk a koronavírus ellen - A technológiai megoldások adatvédelmi aspektusai - Amit tudni érdemes!
A váltó - Egy középkor óta jelenlévő intézmény népszerűségének okai és előnyei
A veszély nem múlt el, de rendkívüli jogrendre már nincs szükség - A tranzitzónák bezárásáról is beszélt a kormányfő a Kossuth rádióban pénteken
Változtak az Ausztria felőli belépés szabályai - Továbbra is érvényben marad a 65 év felettiek vásárlási idősávja
Szülői engedély nélkül posztolt unokáiról képeket egy holland nagymama - Bíróság kötelezte a fotók törlésére
Súlyosan megsértette a járványügyi szabályokat a japán főügyész - Lemondott posztjáról Hiroshi Kurokawa